Kenterberio regionas

Kenterberio regionas (, ) – regionas Naujojoje Zelandijoje, Pietų salos vidurio rytinėje dalyje. Didžiausias šalies regionas. Administracinis centras – Kraistčerčas.


 Geografija 
Regionas apima daugiausia Kenterberio lygumą ir driekiasi palei Ramiojo vandenyno pakrantę nuo Kaikouros apylinkių iki Vaitakio žiočių. Taip pat apima Bankso pusiasalį. Vakaruose regionas pasiekia rytinius Pietų Alpių šlaitus. Svarbiausios upės – Rakaja, Vaimakariris. Yra Artūro perėjos nacionalinis parkas.

 Ūkis 
Verčiamasi daugiausia avininkyste ir javų auginimu. Upėse gaudomos lašišos. Huto kalnas – populiarus slidinėjimo kurortas.

 Gyventojai 

2023 m. etninė sudėtis:„Aotearoa Data Explorer“. Statistics New Zealand. 
 europiečiai – 80,3 %
 maoriai – 10,6 %
 okeaniečiai – 3,7 %
 azijiečiai – 13,3 %
 išeiviai iš Vidurinių Rytų, lotynoamerikiečiai, afrikiečiai – 1,6 %

96,3 % gyventojų vartojo anglų kalbą, 2,1 % – maorių, 1,0 % – samojiečių.

 Didžiausios gyvenvietės 

 Kraistčerčas – 377,9 tūkst. gyventojų (2022 m.)New Zealand, citypopulation.de
 Timaru – 28,6
 Rolstonas – 28,0
 Ašbertonas – 20,6
 Rangiroa – 19,7
 Kajapojus – 13,4
 Linkolnas – 9,1
 Prebltonas – 5,2

 Apskritys 
 Kaikouros apskritis (centras – Kaikoura)
 Hurunujaus apskritis (centras – Amberlis)
 Selvino apskritis (centras – Rolstonas)
 Vaimakaririo apskritis (centras – Rangiora)
 Ašbertono apskritis (centras – Ašbertonas)
 Makenzio apskritis (centras – Feirlis)
 Timaru apskritis (centras – Timaru)
 Vaimatės apskritis (centras – Vaimatė)
 Vaitakio apskritis (dalis; centras – Oamaru)
 Kraistčerčo miestas

 Šaltiniai 

Kategorija:Naujosios Zelandijos regionai